Ħadd ma weġġa' wara li biċċiet kbar ta' ġebel waqgħu fil-Galleria Vittorio Emanuele II f'Milan l-Erbgħa li għadda. Il-ġebel, li waqa' minn faċċata ta' binja, ma laqat lil ħadd minn dawk li kienu qegħdin fix-shopping centre. Fuq il-post marru pumpiera tal-belt ta' Milan, biex jevitaw aktar periklu għall-pubbliku. L-investigazzjonijiet għadhom għaddejjin biex jiġi determinat jekk hemmx bżonn l-intervent tal-awtoritajiet ta' Milan biex jiġi evitat inċident ieħor. Irid jiġi determinat ukoll jekk hemmx bżonn ta' tiswijiet f'din il-binja. Il-Galleria Vittorio Emanuele II hija waħda mill-aktar postijiet famużi ta' Milan. Dan il-post popolari mat-turisti, jinsab ġewwa ċ-ċentru tal-belt ta' Milan, u huwa msemmi wara l-ewwel Re tal-eks Renju Taljan.